Nädalavahetus on olnud raju. Eriti raju oli tänane päev laste jaoks. Mulle jäi kusagilt Facebookist silma, et Nõmme Seikluspargis on täna perepäev, mis tähendab, et kõik piletid on 50% soodsamad + veel igasugu muud tralli.
#000000
Ajasimegi siis ennast nii üheteistkümneks välja. Rahvast juba oli. Täitsime kohustusliku ankeedi, maksime kahe lapse eest 7€ piletiraha, saime traksid ja õpetust ning pool 12 rajale. Alguses oli järjekord päris pikk, aga rajal hajus õnneks laiali, nii et passimist kusagil ei olnud.
#000001
Vanem oli väga äksi täis ja oleks tahtnud edasigi minna, aga alla 140 kaugemale ei lubata. Esimesed kolm rada on pikkusele 115+, aga ma ei tea, kas meie Nooremal on liiga lühikesed käed, igal juhul hätta ta jäi. Kolmanda raja algul aitas järgmine ta trossile ning jaamas enne viimast laskumist kiilus tal mõte täiesti kinni. Eks vaimne ja füüsiline väsimus tegi oma töö. Igal juhul kukkus ta seal puu otsas nii valjusti kriiskama ja keeldus igasugu koostööst, et instruktorid pidid redeli tooma ja ta sealt jaamast edasi aitama. Loodame, et ta eluaegset traumat nüüd ei saanud. Hetkel ta igal juhul enam kuhugi ronida ei taha.
#000002
Peale seda läksid lapsed veel loomaaeda sünnipäevale ning kõige selle rallimise juures on praegu ikka hämmastavalt vaikne õhtu.
#000003
Lastega Lauluväljakul ja Kadriorus ehk milline tuleb meie 2017Rabas- Pääsküla rabasAga meie oma ise tehtud mänguväljak?Tuulerõuged – kuidas neid ära tunda?Meie peres enam lasteaialapsi ei ole
#000005
Pühadetervitused minu ja minu pere poolt. #häidp
On aasta kõige pimedam nädal. Uuest nädalast ha
Päikeseloojang Rootsis #tyresta rahvuspargis. #ma
Soodajärv Klooga kandis. #klooga #soodajärv #ees
Üks kevadine kohtumine rebasega. Milline poos, mi
Hetk oravaga. Noor ja rumal alles. #eestiloodus #l
#000015